ઇન્ટરપોલે પંજાબ નેશનલ બેન્ક સાથે Rs ૧૪,૦૦૦ કરોડની છેતરપિંડી કરનારા ભાગેડુ આરોપી નિરવ મોદી સામે રેડ કોર્નર નોટિસ જારી કરી છે. ઇન્ટરપોલે તેની નોટિસમાં સભ્ય દેશોને જારી કરેલી રેડ કોર્નર નોટિસમાં અનુરોધ કર્યો છે કે તેઓ વોન્ટેડ આરોપીની અટક કરે અથવા તેની ધરપકડ કરે. ઇન્ટરપોલે વેબસાઇટ પર નિરવ મોદીનો ફોટો મૂક્યો છે અને તેની વય સહિતની અન્ય વિગતો પણ આપી છે. ઉલ્લેખનીય છે કે સીબીઆઇએ ગત મહિને ઇન્ટરપોલનો સંપર્ક કરીને નિરવ મોદી સામે રેડ કોર્નર નોટિસ જારી કરવાની માગણી કરી હતી. .